Mikk Marran

Mikk Marran (sündinud 2. oktoobril 1978 Võrus) on Eesti riigiametnik, alates 1. novembrist 2022 on ta Riigimetsa Majandamise Keskuse peadirektor. Marran oli alates 1. jaanuarist 2016 kuni 31. oktoobrini 2022 Välisluureameti peadirektor. Mikk Marran on lõpetanud Tallinna Ülikooli sotsiaalteaduskonna avaliku halduse eriala bakalaureuseõppe ja Ameerika Ühendriikide National Defence University rahvusliku ressursi strateegia eriala magistriõppe. Juba Tallinna Ülikoolis õppimise ajal 1999. aastal asus Mikk Marran tööle Kaitseministeeriumis, kus ta töötas muu hulgas Balti koostöö büroos, rahvusvahelise koostöö osakonna ning NATO ja ESDP osakonna juhatajana. Aastatel 2006-2009 oli ta Eesti alalises esinduse NATO juures kaitsetalituse direktor. Alates 2010. aasta suvest oli Mikk Marran Kaitseministeeriumi kaitseinvesteeringute asekantsler. Alates 1. jaanuarist 2011 kuni 31. detsembrini 2015 oli ta Kaitseministeeriumi kantsler, vahetades selles ametis välja senise kantsleri Riho Terrase. 2015. aasta augustis nimetati senine Teabeameti juht Rainer Saks Välisministeeriumi kantsleriks. Tollane Eesti kaitseminister Hannes Hanso esitas 12. oktoobril 2015 Teabeameti uue peadirektori kandidaadina valitsusele kinnitamiseks Mikk Marrani, kes oli saanud Riigikogu julgeolekuasutuste järelevalve erikomisjonis ühehäälse heakskiidu. Valitsus kinnitas Mikk Marrani ametisse 15. oktoobril 2015. Tema ametiaeg algas ametlikult 1. jaanuaril 2016. 2020. aasta juunis kinnitas valitsus Eesti kaitseministri Jüri Luige ettepanekul ja riigikogu erikomisjoni heakskiidul Mikk Marrani ametisse ka teiseks ametiajaks. 15. augustil 2022 teatas ERR, et Riigimetsa Majandamise Keskus on alustanud Mikk Marraniga läbirääkimisi asutuse juhatuse esimeheks saamise üle. Marran oli üks kolmest ametikohale kandideerimisel viimasesse vooru jõudnust. RMK nõukogu esimehe Randel Läntsi sõnul soovis Marran uusi väljakutseid ning on tugev juht. Uudise ilmumise ajal oli Marranil jäänud Välisluureameti peadirektorina töötada veel kolm aastat. Postimehe teatel heitis Kaitseministeerium Marranile välisluure juhina ette aeglast reageerimist 2021.–2022. aasta Valgevene - Euroopa liidu piirikriisi ajal ja vahetult enne Venemaa sissetungi Ukrainasse 2022. aasta alguses. Marran eitas selliste väidete tõepärasust ning viitas, et on töötanud viie Eesti kaitseministri ja kahe Eesti kaitseväe juhatajaga ning saanud nende kõigiga hästi läbi. Samas lisas ta, et soovis juba mõnda aega ametit vahetada. Mikk Marran on abielus Kaisa Marraniga ja neil on kolm last. Mikk Marran & Eve Vungo (1999). "Eesti pöördub läände". Kohtla-Järve. Avita. ISBN 9789985201305 2003 Tallinna Ülikooli sajandi vilistlane 2008 Kaitseväe teeneterist 2010 Kaitseväe teeneterist 2011 Kaitseministeeriumi teeneterist (II klass) 2014 Norra Kuningliku Teeneteordeni komandöririst tähega 2015 Valgetähe III klassi teenetemärk 2015 Kaitseministeeriumi teeneterist (I klass) Ülle Harju (31. august 2022). "Mikk Marran kinnitati RMK juhiks". Postimees. Vaadatud 20. september 2022. "Mikk Marran". Inforegister. Vaadatud 30. november 2017.[alaline kõdulink] RMK nõukogu määras Mikk Marrani RMK juhatuse esimeheks. Lõunaeestlane, 31. august 2022. "Teabeameti peadirektori kandidaadiks esitatakse Mikk Marran". Kaitseministeerium. 12. oktoober 2015. Vaadatud 30. november 2017. Andres Kärssin (28. märts 2016). "Eesti esiluuraja tahab ettevõtjana kätt proovida". Äripäev. "Teabeameti uueks juhiks saab Mikk Marran". Delfi. 12. oktoober 2015. Merike Tamm (18. oktoober 2010). "Mikk Marran saab kaitseministeeriumi uueks kantsleriks". Postimees. Merike Teder (13. august 2015). "Välisministeerium saab uue kantsleri detsembriks". Postimees. Vaadatud 16. august 2022. "Mikk Marran kinnitati teabeameti peadirektoriks". ERR. 15. oktoober 2015. Vaadatud 16. august 2022. "Valitsus kinnitas Marrani jätkamise välisluureameti juhina". Postimees. 11. juuni 2020. Vaadatud 16. august 2022. Indrek Kiisler (15. august 2022). "Välisluurejuht Mikk Marranist saab ootamatult RMK juht". ERR. Vaadatud 16. august 2022. Ülle Harju (15. august 2022). "Mikk Marran: kindlasti pole RMK seadusest kõrgemal". Postimees. Vaadatud 16. august 2022. Meinhard Pulk (22. august 2022). "Kallas välisluure ebalusest sõja eel: ainult Putin sai olla 100 protsenti kindel". Vaadatud 22. august 2022. Regina Herodes (24. november 2014). "TREENERILT HARRASTAJALE: Kaisa Marran: oma unistust elades pole võimalik üle töötada". Delfi. Vaadatud 30. november 2017. https://president.ee/et/teenetemargid/valisriigi-antud-teenetemargid/10589-mikk-marran "Mikk Marran sai kaitseministeeriumi I klassi teeneteristi". Kaitseministeerium. 30. detsember 2015. Originaali arhiivikoopia seisuga 1. detsember 2017. Vaadatud 30. november 2017. Andres Kärssin (28. märts 2016). "Eesti esiluuraja tahab ettevõtjana kätt proovida". Äripäev. Marian Võsumets (8. veebruar 2018). "PÄEVAINTERVJUU Värske välisluureraport käsitleb Venemaa sõjandust ja nuhkimist turistide järele". Postimees. Erkki Koort (14. märts 2019). "Luurejuht Mikk Marran: pinge ja rahulolematus meie piiri taga kasvab". Postimees. Rainer Kerge (22. august 2022). "Välisluure juht Mikk Marran: „Venemaa valmistub pidevalt sõjaks"". Õhtuleht. Meelis Oidsalu (22. august 2022). "Meelis Oidsalu: mis oli välisluurejuhi lahkumise tegelik põhjus?". ERR.